เหตุเกิดเพราะความหิวในช่วงเดินเล่น ตระเวณดูผับ บาร์แถวถนนหน้าฮิลตัน เลยมาเจอร้านนี้โดยบังเอิญ ร้านเป็นสไตล์ฝรั่งเฟรนด์ลี่แต่ก้อคนไทยเฟรนด์ลี่ด้วยซึ่งหาเจอได้ไม่บ่อย ขายอาหารไทยตามสั่ง จานเดียว อาหารฝรั่ง เมนูอาหารทะเลแบบจานเดียว

ราคาอาหารในเมนูถือว่าปกติในย่านนั้น ไม่แพง แต่ก็ไม่ได้ถูกอะไรมากมาย จนกระทั่ง อาหารมาเสริฟ!! และชิม!! ถือว่าคุ้มมาก เพราะมาจานใหญ่ไซส์ฝรั่ง และที่สำคัญ อร่อยยยยยยยยย!!! 

สั่ง มักโรนีกุ้ง (แบบตามสั่ง) - ผัดมาได้จัดจ้านกลมกล่อมครบรส ที่ชอบเพราะใส่กระเทียมด้วย มาพร้อมกุ้งตัวโตหลายตัว หิวๆอยู่กินแลิวฟินมากมาย

กระเพราะไก่ไข่ดาว - เมนูนี้ถือว่าผ่านแบบไม่ต้องสงสัย 

กุ้งอบวุ้นเส้น - ไม่ได้ถึงกับเทพมากแต่ก้ผ่านด้วยรสชาติและกุ้งที่สุกกำลังดี

หอยเชลล์ทอดกระเทียมพริกไทย - กินแล้วร้องกรี๊ดเพราะรสชาติถูกปากมากๆ ไม่มีอะไรขาดเกิน ถึงเครื่องกระเทียมพริกไทยแบบออริจินัลซึ่งสมัยนี้หาเจอยากมาก 

ร้านไหนในหัวหินที่เค้าว่าดัง ไปลองมา ส่วนตัวก้เฉยๆ กลับมาประทับใจร้านบ้านๆ ในซอยเล็กๆ คนไม่ค่อยเยอะ ที่สำคัญ ทุกคนในร้านน่ารักและเฟรนด์ลี่มาก อยากให้ลองดูค่ะ 

ps. ราคาอาหารทั้งหมด 490 บาทถ้วนค่าาาา